उन्होंने कहा है कि हमारे बल्लेबाज उसकी गेंदों को नहीं समझ पाए और असल में बीच के ओवरों में वह हमारे लिए एक बड़ी चुनौती रहा और दुर्भाग्य से हम उसका तोड़ नहीं ढूंढ पाए। रामदीन ने कहा कि यह निराशाजनक है कि विश्व टी20 चैंपियन होने के बावजूद वे छोटे प्रारूप में अच्छा प्रदर्शन नहीं कर पाए। उन्होंने कहा है कि हमने अपना पहला मैच ईडन गार्डन्स में खेला जहां हमें अच्छे प्रदर्शन की उम्मीद थी लेकिन हम परिस्थितियों से सामंजस्य नहीं बिठा पाए।